**KAČE IN LESTVE po športno**

* Število igralcev: od 2 do 4
* Potrebujete: 1 tabelo, 1 figuro za vsakega igralca, 1 kocko
* Cilj igre: prvi doseči polje št. 48
* Pravila igranja: Igralci z žrebom določijo, kdo bo igro začel. Vsak od igralcev položi svojo figuro na polje št. 1. Ko je igralec na vrsti, vrže kocko, in premakne svojo figurico za toliko polj kot je število na vrženi kocki. **Opravi nalogo, ki je zapisana v kvadratku.** Igralec, ki pride s figurico do polja, ki je že zasedeno s figurico drugega igralca, postavi figurico v naslednje polje. Kdor se ustavi na polju, ki predstavlja glavo kače, se mora vrniti do polja, ki predstavlja rep kače. Kdor se ustavi na polju, ki predstavlja osnovo lestve, se mora povzpeti na vrh lestve. Zmaga igralec, ki prvi doseže polje s št. 48. Če je število na kocki višje kot je število preostalih polj do polja s št. 48, figurica ostane na mestu in igralec ponovno poskuša z metom, ko je na vrsti
* DODATEK: igro lahko popestrite tako, da vaje v kvadratkih, na katere postavljate svojo figuro, »kazensko« izvaja vaš soigralec. Če vas je v skupini več, lahko vajo opravi tisti, ki je z metom na vrsti za vami ali pa cela skupina vaših soigralcev 😊